
Ministru kabineta rīkojums Nr. 685
Rīgā 2025. gada 21. oktobrī (prot. Nr. 44 24. §)
Par iemaksu veikšanu
· 1. Lai veiktu iemaksu NATO Drošības palīdzības un apmācību Ukrainai trasta fondā, atļaut Aizsardzības ministrijai no piešķirtajiem budžeta līdzekļiem uzņemties valsts budžeta ilgtermiņa saistības 2025. gadā 100 000 euro apmērā budžeta programmas 30.00.00 "Valsts aizsardzības politikas realizācija" ilgtermiņa saistību sadaļas "Maksājumi starptautiskajās institūcijās un programmās" apakšsadaļā "NATO iemaksas".
· 2. Lai nodrošinātu starptautisko saistību izpildi un vienotu pieeju starptautisko maksājumu veikšanā Eiropas aizsardzības fonda projektiem, atļaut Aizsardzības ministrijai no piešķirtajiem budžeta līdzekļiem palielināt budžeta programmas 30.00.00 "Valsts aizsardzības politikas realizācija" valsts budžeta ilgtermiņa saistības 2025. gadā 705 812 euro apmērā sadaļā "Maksājumi starptautiskajās institūcijās un programmās", izveidojot jaunu apakšsadaļu "Eiropas aizsardzības fonda projekti".
· 3. Lai nodrošinātu šā rīkojuma 1. un 2. punktā minēto uzdevumu izpildi, atbalstīt Aizsardzības ministrijas priekšlikumu finansējuma pārdalei 2025. gadā 805 812 euro apmērā, samazinot valsts budžeta apakšprogrammā 22.12.00 "Nacionālo bruņoto spēku uzturēšana" vispārējā kārtībā sadalāmo dotāciju no vispārējiem ieņēmumiem un izdevumus precēm un pakalpojumiem un attiecīgi palielinot valsts budžeta programmā 30.00.00 "Valsts aizsardzības politikas realizācija" vispārējā kārtībā sadalāmo dotāciju no vispārējiem ieņēmumiem un izdevumus starptautiskajai sadarbībai.
· 4. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 3. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

